Z A P I S N I K
45. sjednice Vijeća Gradske četvrti Brezovica, 
održane 30. prosinca 2024. (ponedjeljak) u sjedištu Gradske četvrti Brezovica,
 Brezovička cesta 100, s početkom u 17,00 sati.

Nazočni članovi Vijeća Gradske četvrti Brezovica: 
Irena Borovina, Tomislav Cavrić, Zdravko Harmicar, Vladimir Iviček, Ivica Kovačić, Zlatko Katulić, Ivica Mavračić, Ivan Pucko, Marina Pucević, Srećko Tatar i Nenad Žugaj. 

Nazočni službenici Gradskog ureda za mjesnu samoupravu, promet, civilnu zaštitu i sigurnost:
Petar Vukelić, voditelj Područnog odsjeka Brezovica (Novi Zagreb),
Matej Šipura, viši stručni suradnik za rad tijela mjesne samouprave.


Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 44. sjednice Vijeća Gradske četvrti Brezovica. 
S obzirom na to da se nitko ne javlja za riječ, zapisnik daje na glasovanje.
Jednoglasno (11 “za“) je usvojen zapisnik 44. sjednice.
Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. 
Utvrđuje prijedlog dnevnog reda te ga daje na glasovanje.
Vijeće je jednoglasno (11 “za“) usvojilo

dnevni red:

1. Prijedlog zaključak o žurnoj potrebi rekonstrukcije i izgradnje osnovne (osmogodišnje) škole te postupanju ukoliko se ne krene u radove do početka školske godine 2025./2026.
1. Prijedlog Plana komunalnih aktivnosti Gradske četvrti Brezovica u 2025.
1. Prijedlog Plana potreba za aktivnostima, programima i projektima unapređenja kvalitete života građana Gradske četvrti Brezovica u 2025.
1. Prijedlog zaključka preraspodijeli sredstva u Financijskom planu Gradske četvrti Brezovica za 2025.
1. Prijedlog zaključak o potrebi postave željeznih poklopaca na kanalizacijske šahtove na kolektoru uz potok Lomnica, na dionici od ulice Luje Naletilića do ulice Hrelci
1. Prijedlog zaključka o prijenosu obveza iz Plana komunalnih aktivnosti Gradske četvrti Brezovica na teret Gradskog ureda za mjesnu samoupravu, promet, civilnu zaštitu i sigurnost
1. Pitanja, prijedlozi i prigovori


Ad. 1. Prijedlog zaključak o žurnoj potrebi rekonstrukcije i izgradnje osnovne (osmogodišnje) škole te postupanju ukoliko se ne krene u radove do početka školske godine 2025./2026.


         Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka o žurnoj potrebi rekonstrukcije i izgradnje osnovne (osmogodišnje) škole daje na glasovanje. 
          Vijeće je jednoglasno (11 „za“) donijelo 	             

Zaključak o žurnoj potrebi rekonstrukcije i izgradnje 
osnovne (osmogodišnje) škole te postupanju ukoliko se ne krene u radove do početka školske godine 2025./2026.


1. Zbor građana Gradske četvrti Brezovica (s područja mjesnih odbora Dragonožec, Havidići, Lipnica i Trpuci) donio je mišljenje da ako do početka školske godine 2025./2026. (1. rujna 2025.) ne započne rekonstrukcija i izgradnja osnovne (osmogodišnje) škole u Donjem Dragonošcu neće se dopustiti da djeca od početka navedene školske godini pohađaju nastavu u neadekvatnom gradskom prostoru na adresi Donji Dragonožec, Donjodragonoška cesta 30.

2. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo i komunalne poslove i Gradskom ured za obrazovanje, sport i mlade.


Ad. 2. Prijedlog Plana komunalnih aktivnosti Gradske četvrti Brezovica u 2025.


         Predsjednik Vijeća Tomislav Cavrić informira članove Vijeća o Prijedlogu zaključka o projektima koji su u Planu komunalnih aktivnosti za 2025. godinu te financijskim iznosima. Otvara raspravu.
	Zlatko Katulić postavio je upit o mogućnosti izrade projektne dokumentacije za izgradnju nogostupa na Strmečkoj cesti kod križanja s ulicom Jantoleki, a kako bi se omogućio siguran prijelaz.
	Petar Vukelić rekao je kako nije zaprimljen zahtjev Vijeća Mjesnog odbora Odranski Strmec za izradom projektne dokumentacije.
Nakon kraće rasprave po pitanju objekta Hrvačkog kluba, Hrvatski dragovoljac u kojoj 
su sudjelovali Vladimir Iviček, Ivan Pucko, Nenad Žugalj, Ivica Kovačić, Zlatko Katulić i Marina Pucević odlučeno je da se iznos navedene stavke neće smanjivati.
	Član Vijeća Ivica Mavračić upozorava kako se prethodno dobila odbijenica od Hrvatskih željeznica za radove na lokaciji gdje bi se trebalo raditi igralište u Horvatima, Gorjancima.
Predsjednik Vijeća, daje Prijedlog zaključka na glasovanje.
           Vijeće je jednoglasno (11 „za“) donijelo 

PLAN
komunalnih aktivnosti Gradske četvrti Brezovica u 2025.


/ Plan komunalnih aktivnosti Gradske četvrti Brezovica za 2025. se prilaže ovom zapisniku i njegov je sastavni dio. /

/Ivica Kovačić otišao je sa sjednice u 17:50/

Ad. 3.	Prijedlog Plana potreba za aktivnostima, programima i projektima unapređenja kvalitete života građana Gradske četvrti Brezovica u 2025.

         Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave i informiranja Srećko Tatar predlaže dodavanje Vatrogasnog kupa Kupinečki Kraljevec II. radi problema oko same organizacije što je bio prošle godine.  U daljnjoj raspravi sudjeluju Petar Vukelić, Zlatko Katulić i Ivica Mavračić. Predsjednik Vijeća, daje Prijedlog zaključka na glasovanje. 
          Vijeće je jednoglasno (10„za“) donijelo 

PLAN 
potreba za aktivnostima, programima i projektima unapređenja kvalitete života građana Gradske četvrti Brezovica u 2025.

[bookmark: _GoBack]/ Plan potreba za aktivnostima, programima i projektima unapređenja kvalitete života građana Gradske četvrti Brezovica za 2025. se prilaže ovom zapisniku i njegov je sastavni dio. /


Ad. 4. Prijedlog zaključka preraspodjeli sredstva u Financijskom planu Gradske četvrti Brezovica za 2025.

        Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave, predsjednik Vijeća, daje Prijedlog zaključka na glasovanje.
          Vijeće je jednoglasno (10 „za“) donijelo 

ZAKLJUČAK
o preraspodjeli sredstava u Financijskom planu 
				Gradske četvrti Brezovica za 2025.


1. Vijeće Gradske četvrti Brezovica predlaže preraspodjelu sredstava unutar Financijskog plana Gradske četvrti Brezovica za 2025. i to na način:

S pozicije 3232 Usluge tekućeg i investicijskog održavanja, preraspodijeliti sredstva na poziciju – 3237 Intelektualne i osobne usluge.
    preraspodijeliti  2.400,00€.

1. Ovaj Zaključak će se dostaviti Gradskom uredu za mjesnu samoupravu, promet, civilnu zaštitu i sigurnost  na dalje postupanje.

Ad. 5.  Prijedlog zaključak o potrebi postave željeznih poklopaca na kanalizacijske šahtove na kolektoru uz potok Lomnica, na dionici od ulice Luje Naletilića do ulice Hrelci


Predsjednik Vijeća Tomislav Cavrić informira članove o Prijedlogu zaključka te otvara raspravu. Članica Vijeća Marina Pucević, također informira članove Vijeća o navedenoj problematici i prethodnom postupanju. Nakon kraće rasprave, predsjednik Vijeća, daje Prijedlog zaključka na glasovanje.
          Vijeće je jednoglasno (10 „za“) donijelo 


ZAKLJUČAK 
o potrebi postave željeznih poklopaca na kanalizacijske šahtove na kolektoru uz potok Lomnica, na dionici od ulice Luje Naletilića do ulice Hrelci


1. Vijeće je razmotrilo učestale primjedbe građana na oštećene i otuđene betonske poklopce kanalizacijskih šahtova na kolektoru uz potok Lomnica, na dionici od ulice Luje Naletilića do ulice Hrelci.    
                
2. Vijeće predlaže da se  na dionici kolektora navedenoj u točki 1. zaključka postave željezni poklopci.

3. Ovaj se zaključak dostavlja Vodoopskrbi i odvodnji d.o.o.

      
Ad. 6. Prijedlog zaključka o prijenosu obveza iz Plana komunalnih aktivnosti Gradske četvrti Brezovica na teret Gradskog ureda za mjesnu samoupravu, promet, civilnu zaštitu i sigurnost

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave u kojoj su sudjelovali: Zlatko Katulić, Zdravko Harmicar, Marina Pucević, Srećko Tatar i Petar Vukelić, predsjednik Vijeća daje Prijedlog zaključka na glasovanje.
          
Vijeće je jednoglasno (10 „za“) donijelo 

Zaključak o prijenosu obveza iz Plana komunalnih aktivnosti Gradske četvrti Brezovica na teret Gradskog ureda za mjesnu samoupravu, promet, civilnu zaštitu i sigurnost

/ Zaključak o prijenosu obaveza iz Plana komunalnih Gradske četvrti Brezovica na teret Gradskog ureda za mjesnu samoupravu, promet, civilnu zaštitu i sigurnost se prilaže ovom zapisniku i njegov je sastavni dio. /


Ad. 7. Pitanja, prijedlozi i prigovori

	Član Vijeća, Vladimir Iviček rekao je kako mu se obratila v.d. ravnateljice Osnovne škole Brezovica da se prema VI. Policijskoj postaji uputi molba za češćom policijskom kontrolom tijekom vikenda. Zatražio je da se napiše dopis.
	Petar Vukelić informira oko Javne rasprave,  vezano za UPU Desprim i Zadvorsko koja započinje 15. siječnja 2025. i traje do 13. veljače 2025. Javno izlaganje o Prijedlogu plana održat će se u četvrtak 30. siječnja 2025. godine u prostorijama Gradske četvrti Brezovica, Brezovička cesta 100, Brezovica s početkom u 17:00 sati. 
	Zlatko Katulić postavlja upit po pitanju katastarske izmjere k.o. Horvati, donesen je zaključak o katastarskoj izmjeri zadnji put, je li došla kakva povratna informacija.. Također, moli da se pošalje dopis za uređenjem graba na Slemenskoj cesti.
Petar Vukelić informira kako nije došao odgovor po pitanju katastarske izmjere.
Budući da se nitko ne javlja za riječ, predsjednik Tomislav Cavrić zahvaljuje članovima Vijeća na radu te zaključuje 45. sjednicu Vijeća Gradske četvrti Brezovica.

            Dovršeno u 18:30 sati.

            KLASA: 024-08/24-002/302
            URBROJ: 251-13-11-8/008-24-2
            Brezovica, 30. prosinca 2024.
 

           Zapisnik izradio:
              Matej Šipura
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.

Izvješće o glasanju na 45. sjednici Vijeća Gradske četvrti Brezovica
30. prosinca  2024.
	
	
	
	
	
	
	
	

	
Članovi Vijeća
	Točka
1.
	Točka
2.
	Točka
3.
	Točka 4.
	
	Točka
5.
	Točka
6.

	IRENA BOROVINA
	+
	+
	+
	+
	
	+
	+

	TOMISLAV CAVRIĆ
	+
	+
	+
	+
	
	+
	+

	ZDRAVKO HARMICAR
	+
	+
	+
	+
	
	+
	+

	VLADIMIR IVIČEK
	+
	+
	+
	+
	
	+
	+

	ZLATKO KATULIĆ
	+
	+
	+
	+
	
	+
	+

	IVICA KOVAČIĆ
	+
	        +
	
	
	
	
	

	IVICA MAVRAČIĆ
	+
	+
	+
	+
	
	+
	+

	MARINA PUCEVIĆ
	+
	+
	+
	+
	
	+
	+

	IVAN PUCKO
	+
	+
	+
	+
	
	+
	+

	SREĆKO TATAR
	+
	+
	+
	+
	
	+
	+

	NENAD ŽUGAJ
	+
	+
	+
	+
	
	+
	+






*  ZA =  +
PROTIV =  -
SUZDRŽAN =  0
NIJE PRISUTAN = prekrižen
